Arturs Krišjānis Kariņš

Arturs Krišjānis Kariņš (13 december 1964; Wilmington, Delaware, VS), dèks in Wes-Europese media versömpeld es Arturs Krisjanis Karins, is 'nen Amerikaans-Lètse polletiekus deen allewijl de premier vaan Lètland is. Heer is vaan professie 'ne taolweitesjapper en 'ne marchandeer. Veurtot Kariņš premier woort, waor heer de Lètse minister vaan ikkenemie. Heer is ouch lid vaan 't Europees Parlemint (Europarlemintariër) gewees. Heer is 'ne geboren Amerikaan mèt Lètse awwers die waore gevlöch in d'n tied vaan de Sovjet bezètting vaan Lètland. Kariņš woort al op jonge leeftied actief in de Amerikaans-Lètse Gemeinsjap.

Heer is lid vaan de Lètse partij Einheid. Dees conservatief-liberaol polletieke partij huurt bij de groetere christendemocratische Europese polletieke partij: de Europese Volkspartij (European People's Party, EPP). Heibij hure ouch de Nederlandse CDA en CU, de Belzje CD&V en cdH en de Duitse CDU.

Categorie:Premiers
Categorie:Europees Parlemintsleie
Categorie:Persoene oet Letlandj
Categorie:Laevende luuj
Categorie:Luuj gebaore in d'n twintigsten iew